
בראשון לאוגוסט ייכנס לתוקף תיקון מספר 109 לחוק הביטוח הלאומי המכונה "חוק לרון". מטרת נייר זה היא לסייע למקבל קצבת נכות כללית המחליט להשתלב בשוק העבודה, להכיר את זכויותיו ואת השינוי שמערכת קצבאות הנכות עתידה לעבור בעקבות התיקון לחוק.  

מה היה עד היום
הכשלים בשיטת הקצבאות הקודמת  שמנעו ממקבלי קצבה לצאת לעבוד 

.
1.  עד לתיקון 109 לחוק הביטוח הלאומי מקבל קצבת נכות כללית שרצה ויכול היה לעבוד נאלץ ברוב המקרים, לעמוד בפני הדילמה: להוסיף ולקבל קצבה ולא להרוויח משכורת סבירה מעבודה או לוותר על קצבת הנכות הכללית. 
2. קושי נוסף שהיה מנת חלקם של מקבלי קצבאות שרצו לעבוד הוא אובדן "ההטבות הנלוות"
 -  שחלק ממקבלי קצבת נכות כללית היו זכאים להם. לפיכך השיטה הקודמת יצרה "תמריץ שלילי" ליציאה לעבודה.

3. בעיה נוספת בשיטה הקודמת היא החשש האמיתי של מקבלי קצבאות מההשלכות של הפסקת העבודה. שכן, ברוב המקרים, גם אם מקבל קצבה החליט שהוא מתחיל לעבוד ולהרוויח, נותר חשש כי במקרה בו יאבד  את מקום העבודה, הוא יימצא עצמו "קירח מכאן ומכאן".  הוא גם יאבד את השכר מעבודה וגם  יאבד את מקור ההכנסה הקבוע של הקצבה ואת ההטבות הנלוות לקצבה. 

כתוצאה מכך אחוזים בודדים של מקבלי קצבה בלבד השתכרו מעבודה בכלל, על פי רוב בשכר זעום.

מה יהיה עם כניסת  תיקון 109 לחוק ביטוח לאומי לתוקף

מה השתנה בכללי הזכאות לקצבת נכות כללית לאחר תיקון החוק?

התנאים לקבלת קצבת נכות לא שונו למעט קביעת גובה שכר שעד אליו ניתן להרוויח ועדיין לקבל קצבת נכות. אלו הם הסכומים נכון להיום (על פי הגדרות הביטוח הלאומי):
הכנסה של  4,757 לחודש (60% מהשכר הממוצע) לנכה קשה
 או לנכה ותיק
. לנכה קל או לא ותיק הכנסה חודשית של 3568 שקלים מעבודה (45% מהשכר הממוצע)
.
אדם עם מוגבלות המשתכר מעל סכומים אלה עדיין יהיה זכאי לקצבת עידוד כפי שיפורט  בהמשך.
אם אתחיל לעבוד ולהשתכר– 
מה יקרה לקצבת הנכות ולדרגת אי הכושר שלי?

התיקון לחוק מתייחס לשני עקרונות מרכזיים:

1. העיקרון הראשון הוא שככל שתשתכר יותר מעבודה כך ההכנסה הכוללת, כלומר ההכנסה מעבודה וההכנסה מקצבת נכות כללית יחד
, תהיה גדולה יותר. בניגוד לשיטה הקודמת שבה ברוב המקרים אם הרווחת מעל 1900 שקלים הפסדת כסף - בעקבות התיקון הקצבה תקוזז באופן הדרגתי. כלומר, ככל שתרוויח יותר מעבודה כך תרוויח יותר גם בהכנסה הכוללת.
2. העיקרון הנוסף הוא כי דרגת אי הכושר שתקבע לך לא תופחת בשל הגדלת ההשתכרות שלך מעבודה, כל עוד אתה זכאי קצבת נכות. 
האם אפסיד את ההטבות הנלוות בעקבות יציאתי לעבודה?

לפי הוראות התיקון לחוק, ההטבות הנלוות שניתנו לאדם עם מוגבלות בשל העובדה שקיבל קצבת נכות יישמרו כל עוד הוא זכאי לקצבת הנכות ועומד בתנאים של אותה הטבה וללא הגבלה של זמן. לגבי מקבלי קצבת עידוד- קיים הסדר אחר שיפורט בהמשך.   
האם בעקבות החוק אהיה חייב לצאת לעבוד?

אין בתיקון לחוק הביטוח לאומי חובה כלשהי על מקבלי קצבאות נכות כללית לצאת ולעבוד. התיקון רק מתייחס למצב בו מקבל קצבה החליט מרצונו לעבוד. מי שלא יכול ואינו רוצה לעבוד ימשיך לקבל קצבת נכות כפי שהיה עד היום.
אני מקבל קצבת נכות כללית ותוספת עבור תלויים (בני משפחה), כיצד התיקון לחוק ישפיע על הקצבה שלי אם אתחיל לעבוד?

תוספות התלויים אותה מקבל אדם עם מוגבלות  תמשיך להינתן באופן מלא עד שההכנסה מעבודה תגיע כמעט להכנסה הממוצעת במשק, כלומר לסכום של כ-7762 שקלים. כל זמן שתרוויח פחות מסכום זה תוספת התלויים שתקבל תהיה מלאה. אם תרוויח מעבודה מעל לסכום זה, תוספת התלויים תקטן באופן מדורג.

מה אם אני עובד ומקבל קצבת נכות ופוטרתי או שהכנסתי קטנה? 
האם זכויותיי ייפגעו?

כל עוד אתה מקבל קצבת נכות, לא משנה כמה זמן יעבור, זכויותיך נשמרות ודרגת אי הכושר שלך לא תשתנה בגלל השינוי בהכנסה. 

התחלתי לעבוד ולהרוויח, האם ניתן לקרוא לי לבחינה מחדש ולטעון כי בגלל שאני עובד יש לי כושר השתכרות ולכן איני זכאי לקצבה?   

1. במשך השנתיים הראשונות לרפורמה, כלומר עד לראשון באוגוסט 2011, לא ניתן לקרוא לבחינה מחדש של דרגת אי הכושר בשום מקרה.
2. לאחר השנתיים הראשונות, המוסד לביטוח לאומי יוכל לבחון מחדש את דרגת אי הכושר לפי תקנות שיקבעו מתי וכיצד ניתן לבחון מחדש את דרגת אי הכושר. את התקנות יתקין שר הרווחה בהתייעצות עם ועדת הרווחה של הכנסת.
האם הקצבה החודשית הנוספת
 (ה"קח"ן") תשתנה בעקבות חוק לרון?
אם מקבל הקצבה זכאי לקח"ן, הוא ימשיך לקבל אותו באופן מלא ללא קשר לגובה הכנסתו כל עוד הוא מקבל קצבת נכות וללא הגבלת זמן.

האם קיים קשר בין התיקון לחוק ביטוח לאומי לבין תקנות שכר מינימום מותאם או חוק זכויות משתקמים? 

תיקון 109 לחוק ביטוח לאומי אינו קשור לתקנות שכר מינימום מותאם או לחוק זכויות משתקמים. התיקון לחוק לא קשור ואינו מתייחס לאבחונים תעסוקתיים הנעשים על ידי המטה לשילוב אנשים עם מוגבלות בשוק העבודה בתמ"ת, לשם קביעת שכר מינימום מותאם.  
האם ברגע שיכנס לתוקף התיקון גם מי שעבד וקיבל קצבה  ייכלל בהסדרים החדשים? 

מקבלי קצבה שלפני הראשון לאוגוסט עבדו בשכר כלשהו לא כלולים באופן אוטומטי בהסדרים החדשים של חוק לרון. רק אם מקבל הקצבה יחליט כי הוא מעוניין להצטרף להסדרים החדשים כי הם כדאיים לו, יודיע על כך למוסד לביטוח לאומי ורק אז יצטרף לכללים החדשים. לא הודיע על כך - ימשיך בהתאם לכללים הישנים. 
האם השינוי בקצבה בעקבות התיקון ישפיע על הזכאות 
למס הכנסה שלילי?  
קצבת הנכות לא תשפיע על מס הכנסה שלילי. המשמעות היא שאם אתה זכאי לפי הכללים של מס הכנסה שלילי תקבל מענק זה בנוסף לקצבת הנכות. כך תוכל ליהנות מתוספת הכנסה (מס ההכנסה השלילי) שלא תפגע בהכנסתך מקצבאות.  

מה יהיה על הקצבאות הנוספות כגון שירותים מיוחדים או ניידות?  

התיקון לחוק אינו מתייחס כלל לקצבאות אחרות כגון קצבת השירותים המיוחדים או ניידות. קצבאות אלו לא משתנות.
מה היא  קצבת עידוד ?

קצבת עידוד היא קצבה שתינתן למי שקיבל קצבת נכות כללית במשך שנה או יותר והתחיל להשתכר מעל הכנסת הסף (הכנסה של מעל 4,757 לחודש (60% מהשכר הממוצע) לנכה קשה
 או לנכה ותיק
. לנכה קל או לא ותיק הכנסה חודשית של מעל 3568 שקלים מעבודה (45% מהשכר הממוצע)
). במקרה זה הוא יהיה זכאי לקצבת עידוד ולא לקצבת נכות כללית. הרעיון הוא להמשיך ולעודד הגדלת ההשתכרות מעבודה, תוך הבחנה בהיקף הזכויות לעומת הזכאים לקצבת הנכות. 
מה המשמעות של קצבה זו?
1. כדאיות - תשלום הקצבה ייעשה בהתאם לעיקרון לפיו ככל שתרוויח יותר מעבודה הכנסתך הכוללת מעבודה ומקצבה יחד- תגדל. 
2. זמן - קצבת העידוד אינה מותנית בזמן, כלומר תמשיך לקבל אותה ללא הגבלת זמן.
3. הטבות נלוות - במשך שלוש השנים הראשונות לקבלת קצבת העידוד תמשיך לקבל את ההטבות הנלוות, כפי שקיבלת כאשר קבלת קצבת נכות. לאחר מכן וללא הגבלת זמן, תמשיך לקבל את ההטבות הנלוות באופן יחסי לגובה קצבת העידוד שלך. לדוגמה, אם גובה קצבת העידוד אותה אתה מקבל הוא חצי מקצבת נכות מלאה, אזי גובה ההטבה הנלוות יהיה חצי מההטבה המלאה. 
4. דרגת אי כושר- אם במשך 3 השנים הראשונות לאחר שהפסקת לקבל קצבת נכות והתחלת לקבל קצבת עידוד, תרד הכנסתך מתחת להכנסת הסף - תקבל קצבת נכות לפי דרגת אי הכושר שהייתה לך לפני המעבר. הקליטה מחדש וקבלת קצבת הנכות הכללית תעשה באופן אוטומטי וללא צורך לעבור אבחון או ועדה כלשהי. אם יעברו מעל 3 שנים מאז שהפסקת לקבל קצבת נכות כללית והכנסתך תרד מתחת להכנסת הסף או שלא תהיה לך הכנסה כלל, תעבור תהליך בחינה על מנת לשוב ולקבל קצבת נכות כללית. הסדר זה טוב מההסדר הקודם בחוק לפני התיקון לפיו מי שהפסיק לקבל קצבה בגלל שהגדיל את הכנסתו ולאחר מכן פוטר או קטנה הכנסתו וביקש לשוב לקצבה, היה צריך לעבור את תהליך האבחון וקביעת הזכאות מחדש, לא משנה כמה זמן עבר.
5. השלכות על הקח"ן - בשנה הראשונה לאחר שהתחלת לקבל קצבת עידוד תמשיך לקבל את הקח"ן באופן מלא. לאחר מכן, במשך 3 שנים הבאות בהן תקבל קצבת עידוד, כל שנה תרד הקח"ן ברבע, כך שכעבור 4 שנים מיום שהפסקת לקבל קצבת נכות והתחלת לקבל קצבת עידוד, יפסק תשלום הקח"ן. 
*המידע המפורט במסמך זה הינו מידע כללי בלבד ונועד להציג את עקרונות תיקון 109. מסמך זה אינו מהווה ייעוץ משפטי  או אחר ואינו תחליף לו. אנו ממליצים לפנות למוסד לביטוח לאומי על מנת לקבל מידע פרטני בהתאם לנתונים האישיים שלכם בנוגע לזכויותיכם לפי התיקון לחוק.
� הטבות נלוות לקצבת הנכות הכללית הן זכויות נוספות של מקבלי קצבה שאינן מביטוח לאומי, הניתנות לנכה בין היתר בשל כך שהוא מקבל קצבת נכות, למשל הנחה בארנונה, סיוע בשכר דירה ממשרד השיכון, הנחה במס בריאות וכו'. 


� נכות רפואית של 70% או יותר, או% 40  נכות רפואית נפשית או שכלית לפי לקויים 33 או 91 ברשימת הלקויים


� במשך שמונה השנים האחרונות קיבל קצבת נכות לפחות חמש שנים


� הסכומים נכונים לחודש מאי 2009


� קצבת נכות+ הכנסה מעבודה


� קצבה חודשית נוספת הניתנת למי שנקבעה לו דרגת אי כושר של 75% ומעלה ונקבעת לפי הנכות הרפואית.


� נכות רפואית של 70% או יותר, או% 40  נכות רפואית, נפשית או שכלית לפי לקויים 33 או 91 ברשימת הלקויים.


� במשך שמונה השנים האחרונות קיבל קצבת נכות לפחות חמש שנים.


� הסכומים נכונים לחודש מאי 2009.







